FK Krasnodar

FK Krasnodar on Venemaal Krasnodaris tegutsev jalgpallimeeskond, mis on asutatud 22. veebruaril 2008 ja mängib Venemaa kõrgliigas.
Ajalugu.
Algusaastad.
Klubile pani aluse vene ärimees Sergei Galitski. 2008. aasta alguses läbis FC Krasnodar edukalt litsentseerimise ja 28. veebruaril sai klubi litsentsi mängida Venemaa 3. liigas. Seda päeva peetakse ka klubi sünnipäevaks. Krasnodari klubi treeneriks sai Vladimir Voletskov, kelle juhendamisel astus klubi teise poolaastasse, jäädes viiendale kohale. Voletskoviga tühistati leping ning treeneri rolli hakkasid täitma klubi spordidirektor Sergei Varhusev ja klubi juht Nirbuja Hakunova, kelle juhendamisel lõpetas Krasnodar liiga 3. kohal. 2009. aasta hooajal sai klubi otse 1. divisjoni, kuna mitmed 2. divisjoni klubid loovutasid oma koha. Tol hooajal jäi Krasnodar 10. kohale ning detsembris asus Krasnodari treenima Sergei Tasuev. 2010. aastal alanud hooajal lõpetas Krasodar esimese poolaasta 2. kohal, kuid hooaja lõpuks langes siiski 5. kohale. 2011. aastal, lahkus Venemaa kõrgliigast klubi Saturn ning vabanenud koht loovutati Krasnodarile. 2011. aasta märtsis pääses Krasnodar Venemaa karika veerandfinaali, alistades Permi Amkarit.
Hooaeg 2011/2012.
Venemaa esiliigat alustas Krasnodar suurte muutustega koosseisus. Hooaega alustati viie järjestikuse võiduga ning suudeti püsida liiga tipus, kuid pärast seda, kui meeskonna kapten Aleksandre Amisulashvili oli saanud mängus Moskva Spartaki vastu vigastada, langes Kranodar liiga tabeli lõppu, kuid hooaja lõpuks jäi Krasnodar 9. Kohale. 18. juunil 2011 toimus ka esimene Krasnodari derbi, kus Krasnodar alistas Kubani seisuga 1:0.
Hooaeg 2012/2013.
Hooaega alustati võitudega Kazani Rubiini ja Moskva Lokomotiivi üle, kuid pärast seda tulemused langesid ning need suudeti kontrolli alla saada alles talve alguseks. 29. voorus võitles klubi 4. koha eest, mis oleks andnud Krasnodarile võimaluse pääseda Euroopa Liigasse, kuid kaotus Moskva Spartakile jättis Krasnodari sellest võimalusest ilma. Hooaja lõpetas klubi 10. kohal, kusjuures 4. kohast jäi puudu ainult 4 punkti.
Hooaeg 2013/2014.
9. augustil vallandas Krasnodar treeneri Slavoljub Muslini ning tema asemel määrati peatreeneriks Oleg Kononov. Klubi lõpetas liiga viiendal kohal, saavutades sellega võimaluse osaleda järgmisel hooajal Euroopa Liigas. Samuti jõudis Krasnodar Venemaa karikafinaali, kus siiski kaotas penaltiseeria järel.
Hooaeg 2014/2015.
Euroopa liiga kvalifikatsioonis suutis Krasnodar saavutada võitu Sillamäe Kalevi, Diósgyőri VTK ja Real Sociedadi üle, kuid alagrupist, kus vastasteks olid Everton, Wolfsburg ja Lille, play-off’i edasi pääseda ei suudetud. Vene liigas saavutati kolmas koht, kusjuures teisel kohal oleva Cska’ga koguti sama palju punkte.
Hooaeg 2015/2016.
Klubi jäi neljandale kohale ning lõi kokku 54 väravat ja lasi endale lüüa 25. Ründaja Fjodor Smolov lõi Krasodari eest 25 väravat, olles seega Venemaa liiga hooaja parim väravakütt. Euroopa liigas jäi Krasnodar alagrupis esimeseks, kuid 1/16 finaalis jäädi alla nii kodus kui ka võõrsil Prahha Spartale.
Hooaeg 2016/2017.
Krasnodar alustas hooaega edukalt, kuid pärast vigastustelaine, tulemused halvenesid. Septembris lasti lahti treener Oleg Konov ning ajutiseks kohusetäitjaks sai Kononvi abitreener Igor Śalimov Pärast mitmeid edukaid mänge, sõlmis Krasnodar lepingu Śalimoviga, kes sai klubi peatreeneriks. 20. oktoobril mängis Krasnodar oma esimese mängu uuel staadionil “Krasnodar” klubi Schalke-04 vastu. Venemaa liigas jäädi taas 4. kohale. Venemaa karikas mängiti 1/4 finaalis kodus Urali vastu, juhtides 3-0, kuid lastes vastasel kolm väravat vastu lüüa ning kaotades penaltiseerias. Euroopa liiga 1/16 finaalis suudeti kahe mängu kokkuvõttes saavutada võit Fenerbache üle, kuid 1/8 finaalis ei suudetud Hispaania Celtast jagu saada.
Hooaeg 2017/2018.
Krasnodar ei pääsenud Euroopa liiga alagruppi, jäädes kahe mängu kokkuvõttes alla Crvena Zvezdale. Vene Liigas jäädi taas 4. kohale. 6 mängu enne liiga lõppu lasti lahti peatreener Śalimov ning tema ajutiseks kohusetäitjaks sai Krasnodari noortemeeskonna treener Murat Musaev. Sama hooaeg oli Murat Musaevi juhendamisel olnud noortemeeskonna jaoks edukas. Noorte UEFA liigas play-off’is jäädi alla Real Madridi noortemeeskonnale penaltiseerias. Selles mängus sündis pealtvaatajate arvu maailmarekord, kui noortemeeskonna mängu külastas 35 510 inimest.
Praegune koosseis.
"Seisuga 15. oktoober 2020"
Staadion.
Staadioni ehitus algas 2013. aastal ning lõppes 2016 aasta septembris. Esimene mäng toimus Venemaa ja Costa Rica vahel. Staadionile mahub 34 350 inimest. Katus katab kõik pealtvaatajate kohad ning staadioni fassaadile on paigaldatud infrapuna-soojendussüsteem. Kogu staadioni sisekülge katab 4700 m² ekraan. Staadioni kõrval laiub 21 hektariline park. Staadionil on 4. kategooria, mis võimaldab sellel korraldada kõik FIFA ja UEFA korraldatavaid võistlusi.
Noorteakadeemia.
Laste spordikooli osakondi on 30 ning need asuvad Krasnodaris või Krasnodari oblastis. Kõige andekamad õpilased kutsutakse akadeemiasse, kus tegeletakse hariduse omandamisega, tehakse 2 korda päevas trenni ning osaletakse võistlustel. Õppimine ja elamine akadeemias on tasuta. Akadeemia valduses on 12 muru- ja 3 kunstmuruväljakut ning talviseks ajaks 2 täispuhutavat jalgpallihalli.